John Herschel

De Sir John Frederick William Herschel, gebuer de 7. Mäerz 1792 zu Slough bei Windsor, a gestuerwen den 11. Mee 1871 zu Hawkhurst, Kent, war e britteschen Astronom.

 Liewen 
Den John Herschel war de Jong vum Wilhelm Herschel a gouf Jurist. Spéider huet hie sech, wéi säi Papp och, sech mat Astronomie beschäftegt an huet deem säin Observatoire iwwerholl.

Hien huet entdeckt, datt d'Magellanesch Wolleken aus Stäre bestinn. Hien huet och verschidde Stärekatalogen erausginn an huet de Julianeschen Datum an d'Astronomie agefouert. Am Joer 1831 gouf hie geadelt, 1848 President vun der Royal Astronomical Society an 1850 kinnekleche Mënzmeeschter.

Seng Villsäitegkeet huet hie bei neie fotografesche Procedéë bewisen. Hien huet d'Cyanotypie verbessert. Am Joer 1842 huet hien de fotografesche Prozess fir d'Beliichte vu Pabeierbiller op der Basis vu colloidalem Gold entdeckt, dat hie Chrysotypie genannt huet.

Den Herschel gouf no engem Staatsakt an der Westminster Abbey begruewen.

E Moundkrater J. Herschel-Moundkrater ass no him genannt.
 Kuckt och 

 Um Spaweck 
 Umfangreiche Ofhandlung iwwer Wegdewood an Herschel 
 Informatiounen zum Herschel 


Kategorie:Gebuer 1792
Kategorie:Gestuerwen 1871
Kategorie:Englesch Astronomen
Kategorie:Goldmedail vun der Royal Astronomical Society
Kategorie:Copley Medail
Kategorie:Royal Medail
Kategorie:Lalande-Präis
Kategorie:Membere vun der Leopoldina
Kategorie:Persounen, déi den Uerde Pour le Mérite an der Friddensklass kruten
Kategorie:Membere vun der Royal Astronomical Society